Az Arany Pálma megjelenésével a díjak elnevezése egységesebb lett. Esetenként azonban továbbra is alkotnak díjakat, olyan filmek részére, melyek nem kaptak "hivatalos" díjat, viszont a zsűri úgy ítéli meg, hogy megérdemlik az elismerést. Így került átadásra a "forradalmi hősköltemény legjobb felidézésének díja" (1963), vagy az "alkotói filmkészítés nagydíja", melyet 1983-ban adtak át megosztva Robert Bresson és Andrej Tarkovszkij részére.